cyanic-selkie/wikianc huggingface dataset:
সের্জ নাব্রি
১৯৯৯–২০০০ মৌসুমে, জার্মান ফুটবল ক্লাব টিএসভি ভেইসাখের যুব পর্যায়ের হয়ে খেলার মাধ্যমে নাব্রি ফুটবল জগতে প্রবেশ করেন; অতঃপর তিনি টিএসএফ দিৎসিঙেন, জিএসভি হেমিঙেন, এসপিভিজিজি ফয়ারবাখ, স্টুটগার্টার কিকার্স, ভিএফবি স্টুটগার্ট এবং আর্সেনালের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, আর্সেনালের এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, আর্সেনালের হয়ে তিনি ৫ মৌসুম অতিবাহিত করেছেন; এই ক্লাবের হয়ে তিনি ১০ ম্যাচে ১টি গোল করেছেন। মাঝে তিনি এক মৌসুমের জন্য ওয়েস্ট ব্রমউইচের হয়ে ধারে খেলেছেন। পরবর্তীতে তিনি ভেয়ার্ডার ব্রেমেন, ধারে ১৮৯৯ হফেনহাইম এবং ১৮৯৯ হফেনহাইম ২-এর হয়ে খেলেছেন। ২০১৭–১৮ মৌসুমে, তিনি ৮ মিলিয়ন ইউরোর বিনিময়ে ভেয়ার্ডার ব্রেমেন হতে জার্মান ফুটবল ক্লাব বায়ার্ন মিউনিখে যোগদান করেছেন।
দলগতভাবে, ঘরোয়া ফুটবলে, নাব্রি এপর্যন্ত ৩টি শিরোপা জয়লাভ করেছেন, যার সবগুলো বায়ার্ন মিউনিখের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন;যেটি হচ্ছে ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপ।
আলিপুর সদর মহকুমা
আলিপুর সদর মহকুমা হল ভারতের পশ্চিমবঙ্গ রাজ্যের অন্তর্গত দক্ষিণ চব্বিশ পরগনা জেলার পাঁচটি প্রশাসনিক মহকুমার অন্যতম। জেলার জনসংখ্যার মোট ১৮.২৬% এই মহকুমায় বাস করেন।
প্রশাসনিক বিভাগ
আলিপুর সদর মহকুমা গঠিত হয়েছে পাঁচটি থানা, পাঁচটি সমষ্টি উন্নয়ন ব্লক, পাঁচটি পঞ্চায়েত সমিতি, ৪৩টি গ্রাম পঞ্চায়েত, ২৬৮টি মৌজা, ২৪৩টি জনবসতিপূর্ণ গ্রাম, ৩টি পৌরসভা ও ৩৬টি জনগণনা নগর নিয়ে। ২০১১ সালে এই মহকুমার অন্তর্গত পুরসভাগুলি হল বজবজ, মহেশতলা ও পূজালি এবং জনগণনা নগরগুলি হল জোকা (পরে কলকাতার অন্তর্ভুক্ত হল), ছোট কালিকাপুর, গন্যে গঙ্গাধরপুর, রামেশ্বরপুর, অসুতি, হাঁসপুকুরিয়া, কালুয়া, রামচন্দ্রপুর, সামালি, উত্তর রায়পুর, বলরামপুর, বুইটা, বেনজানহরি আচারিয়াল (পি), অভিরামপুর, নিশ্চিন্তপুর, বিড়লাপুর, চক কাশীপুর, চক আলমপুর, বোয়ালি, দক্ষিণ রায়পুর, পোয়ালি, দৌলতপুর, ভাসা, বিষ্ণুপুর, কন্যানগর, নহাজারি, নাদাভাঙা, কঙ্গনবাড়িয়া, বোরা গগনগোহালিয়া, চন্দনদহ, বড়কালিকাপুর, পাথরবেড়িয়া, রামকৃষ্ণপুর, আমতলা, কৃপারামপুর ও চক এনায়েতনগর।
থানা
আলিপুর সদর মহকুমার অন্তর্গত থানাগুলির বিবরণ নিচে দেওয়া হল:
সমষ্টি উন্নয়ন ব্লক
আলিপুর সদর মহকুমার অন্তর্গত সমষ্টি উন্নয়ন ব্লকগুলি হল:
গ্রাম পঞ্চায়েত
আলিপুর সদর মহকুমার পাঁচটি সমষ্টি উন্নয়ন ব্লকের অধীনে মোট ৪৩টি গ্রাম পঞ্চায়েত আছে:
শিক্ষাব্যবস্থা
আলিপুর সদর মহকুমার উল্লেখযোগ্য শিক্ষাপ্রতিষ্ঠানগুলি হল:
স্বাস্থ্য পরিষেবা
আলিপুর সদর মহকুমার চিকিৎসাকেন্দ্রগুলি হল:
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
ব্লক প্রাথমিক স্বাস্থ্যকেন্দ্র: (নাম, সমষ্টি উন্নয়ন ব্লক, অবস্থান, শয্যাসংখ্যা)
প্রাথমিক স্বাস্থ্যকেন্দ্রের সংখ্যা (সমষ্টি উন্নয়ন ব্লক অনুযায়ী): (সমষ্টি উন্নয়ন ব্লক, প্রাথমিক স্বাস্থ্যকেন্দ্রের অবস্থান, শয্যাসংখ্যা)
আইনসভা কেন্দ্র
সীমানা পুনর্নির্ধারণ কমিশনের নির্দেশানুসারে পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর আলিপুর সদর মহকুমার অন্তর্গত বিধানসভা ও লোকসভা কেন্দ্রগুলির অধিভুক্ত এলাকাগুলির বিবরণ নিম্নরূপ:
জসবিন্দর ব্রার
জসবিন্দর ব্রার হলেন একজন ভারতীয় লোক সংগীতশিল্পী। তিনি পাঞ্জাবি ভাষায় গান করেন। তিনি পাঞ্জাবী লোকসঙ্গীত এবং ভাঙড়া গেয়েছেন এবং তিনি লোকসঙ্গীত রাণী হিসাবে পরিচিত। তিনি তার মঞ্চ শোগুলির জন্য পরিচিত এবং তিনি আখেরেয়া দি রানী নামে পরিচিত। তিনি তার লোকতত্ত্বের জন্য বিশেষভাবে পরিচিত। তিনি ১৯৯০ সালে "কেমেটি চিজ" নামে অ্যালবাম দিয়ে তাঁর পেশাজীবন শুরু করেছিলেন।
জীবন
তিনি ১৮ মে ২০০০ সালে রঞ্জিত সিং সিধুর সাথে বিবাহ বন্ধনে আবদ্ধ হন এবং তিনি জশপ্রীত সিধু নামে একটি কন্যা সন্তানের জন্ম দেন। তাকে জন্ম দেওয়ার পরে গান গাওয়া থেকে প্রায় দুই বছর বিরতি নেন।
পেশাজীবন
থাম্ব|জেসবিন্দ ব্রার তার অ্যালবাম জিউন্ডি রেহেনের জন্য পোজ দিচ্ছেন তিনি ১৯৯০ সালে কেমেটি চিজ নামে অ্যালবাম দিয়ে তাঁর কেরিয়ার শুরু করেছিলেন এবং এর পর থেকে বেশ কয়েকটি অ্যালবাম প্রকাশ করেছিলেন।
সতীশ খান্না
সতীশ খান্না (জন্ম ৮ নভেম্বর ১৯২৮) একজন ভারতীয় প্রাক্তন ক্রিকেটার। তিনি বাংলা ও দিল্লির হয়ে প্রথম-শ্রেণীর ক্রিকেট খেলেছেন।
বেলজীয় ফরাসি
বেলজীয় ফরাসি (français de Belgique ) হল ফরাসি ভাষার একটি বৈচিত্র্য যা ওয়ালুন, পিকার, শঁপনোয়া ও লর‍্যাঁর মতো অইল ভাষাসমূহের পাশাপাশি বেলজিয়ামের ফরাসি সম্প্রদায়ের মধ্যে মূলত কথিত হয়। বেলজিয়ামে কথ্য ফরাসি ফ্রান্স বা সুইজারল্যান্ডের ফরাসি থেকে খুব বেশি আলাদা নয়। এটিকে ফ্রান্সে প্রত্নতাত্ত্বিক হিসেবে বিবেচিত কিছু পরিভাষার ব্যবহার এবং সেই সাথে ওয়ালুন, পিকার ও ওলন্দাজের মতো ভাষা থেকে ধার করা শব্দগুলোর দ্বারা চিহ্নিত করা হয়।
ওলন্দাজ ও জর্মনের পাশাপাশি বেলজিয়ামের তিনটি দাফতরিক ভাষার একটি হল ফরাসি। এটি দেশটির জনসংখ্যার প্রায় ৪৫% দ্বারা স্থানীয়ভাবে কথিত হয়, প্রাথমিকভাবে ওয়ালোনিয়ার দক্ষিণাঞ্চল এবং ব্রাসেলস-রাজধানী অঞ্চলে।
প্রভাব
ওয়ালোনিয়ার বিভিন্ন অঞ্চলে ঐতিহ্যগতভাবে বেশ কিছু অইল ভাষা কথিত হলেও ১৩শ শতকে সাহিত্যের আঞ্চলিক ভাষা হিসেবে ফরাসি আবির্ভূত হয়। এটি ছিল বিগত কয়েক শতাব্দী ধরে এই অঞ্চলে প্রবল ফরাসি সাংস্কৃতিক প্রভাবের ফলস্বরূপ। স্থানীয় ভাষার বৈচিত্র্য ওয়ালোনিয়ায় ফরাসি ভাষাকে প্রভাবিত করেছে, বিশেষত ওয়ালুন, পিকার, শঁপনোয়া ও লর‍্যাঁ ভাষার শব্দাবলি স্থানীয় ফরাসি বৈচিত্রটিতে প্রবেশের মাধ্যমে। ২০শ শতক পর্যন্ত ওয়ালুন ছিল ওয়ালোনিয়ার সংখ্যাগরিষ্ঠ ভাষা এবং বেশিরভাগ বক্তা ফরাসি ও ওয়ালুনে দ্বিভাষী ছিল।
ওয়ালোনিয়ায় কথ্য ফরাসি স্থানীয় ভাষাগুলোর দ্বারা প্রভাবিত হলেও ব্রাসেলসে কথিত রূপটি ওলন্দাজ ভাষা দ্বারা প্রভাবিত ছিল, বিশেষ করে স্থানীয় ব্রাবান্টীয় উপভাষা দ্বারা। ভৌগোলিকভাবে ফ্ল্যান্ডার্স অঞ্চলে অবস্থিত শহরটি মূলত শুধু ওলন্দাজ ভাষায় কথা বলত। যাই হোক, ১৯শ শতকে ধীরে ধীরে ফরাসায়ন শুরু হয় ও শতাব্দীর শেষের দিকে তীব্রতর হয় এবং ২০শ শতক জুড়ে চলতে থাকে। আজ অনেক ওলন্দাজ অভিব্যক্তি ফরাসি ভাষায় অনুবাদ করা হয়েছে এবং ব্রাসেলস অঞ্চলে ভাষায় ব্যবহৃত হয়।
মেন এগেইন্স্ট ভায়োলেন্স অ্যাণ্ড অ্যাবিউজ (সংগঠন)
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) বা "সহিংসতা ও অপব্যবহারের বিরুদ্ধে পুরুষ" হল একটি ভারতীয় সংগঠন যারা লিঙ্গ ভিত্তিক সহিংসতা প্রতিরোধে কাজ করে। ১৯৯৩ সালে যাত্রা শুরু করে, এটি দেশের প্রথম পুরুষদের সংগঠনগুলির মধ্যে একটি, যারা মহিলাদের বিরুদ্ধে সহিংসতা প্রতিরোধে কাজ করে।
ইতিহাস
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) শুরু হয়েছিল একটি বিজ্ঞাপনের মাধ্যমে। একজন সাংবাদিক, সি.ওয়াই. গোপীনাথ, ১৯৯১ সালে মুম্বাইয়ের বেশ কয়েকটি পত্রিকায় বিজ্ঞাপনটি দিয়েছিলেন। বিজ্ঞাপনে নারীর প্রতি সহিংসতার বিরুদ্ধে প্রতিবাদ করার জন্য পুরুষদের এগিয়ে আসতে বলা হয়েছিল। এতে ২০৫ জন পুরুষ সাড়া দিয়েছিলেন। পুরুষরা এক বছর বা তারও বেশি সময় ধরে মিলিত হয়ে, একটি মূল গোষ্ঠী তৈরি করেছিলেন এবং হরিশ সাদানি সেই গোষ্ঠীর নেতা হন। দলটির মনে হয়েছিল যে, "পুরুষতন্ত্রের শৃঙ্খল থেকে নারী ও পুরুষ উভয়েরই মুক্তি প্রয়োজন।" ১৯৯৩ সালের মার্চ মাসে, আনুষ্ঠানিকভাবে মুম্বাইয়ে, গোষ্ঠীটি সংগঠিত হয়েছিল। ১৯৯৬ সালে, এমএভিএ একটি জার্নাল শুরু করে, যেটির নাম ছিল পুরুষ স্পন্দন (পুরুষদের অভিব্যক্তি)। এটির ভাষা হল মারাঠি এবং এটি প্রতিবছর দীপাবলির সময় প্রকাশিত হয়।
২০০৬ সালে, সাদানি ভারতের জনসংখ্যা পরিষদ থেকে এমএভিএ এর জন্য "যুব মৈত্র" নামক একটি পাইলট প্রকল্প (প্রাথমিক ভাবে সম্ভাব্যতা, সময়কাল, খরচ, প্রতিকূল ঘটনা ইত্যাদির বিচার করা) তৈরির জন্য ফেলোশিপ পান। এই প্রোগ্রামে যুব সমাজের জন্য একটি শিবিরের আয়োজন করা হয়েছিল, যেখানে তাঁরা লৈঙ্গিক ভূমিকা এবং লিঙ্গের মধ্যে সম্পর্কের বিষয়ে আলোচনা করেছিলেন এবং নিজেদের ভাবনাকে প্রতিফলিত করেছিলেন। যুব মৈত্রী অনুষ্ঠানটি এখনও এমএভিএ এর পরিকল্পনার অংশ এবং ২০১৪ সালের মধ্যে, প্রায় ৮০,০০০ যুবকের কাছে তারা পৌঁছেছিল, সেই সঙ্গে ৫০০ জন যুব পরামর্শদাতা তৈরি করেছিল।
সম্বন্ধে
মেন এগেইন্স্ট ভায়োলেন্স অ্যাণ্ড অ্যাবিউজ (এমএভিএ) মহারাষ্ট্র রাজ্যে কাজ করে। এমএভিএ পরামর্শ প্রদান করে, বিবাহ করতে যাচ্ছেন এমন দম্পতিদের জন্য সহায়তা পরামর্শ দেয়, মহিলাদের জন্য আত্মরক্ষার ক্লাস করে, হেল্প-লাইনে সাহায্য দেয় এবং লিঙ্গ সংক্রান্ত সমস্যাগুলির সাথে সম্পর্কিত অন্যান্য অনুষ্ঠান পরিচালনা করে। এমএভিএ এবং মহিলাদের সংগঠন অকসরা (অক্ষর), যৌথভাবে মুম্বাইয়ের কলেজগুলিতে লিঙ্গ ভিত্তিক সহিংসতা এবং লিঙ্গ বিষয়ক তথ্য প্রদান করে। এরা পুরুষদের জীবনের সমস্যাগুলি অন্য পুরুষদের কাছে খোলা মনে বলতে পারার জন্য উৎসাহ প্রদান করে।
মারূ’ফ কারখী
মারূ’ফ কারখী, তার পূর্ণ নাম আবু মাহফুজ মারূ’ফ ইবনে ফিরোজ আল-কারখী দ্বারাও পরিচিত, ছিলেন একজন সুফি সাধক যিনি সুফিবাদের একজন গুরুত্বপূর্ণ ব্যক্তিত্ব। তিনি একটি খ্রিস্টান পরিবারে জন্মগ্রহণ করেন এবং ইসলাম ধর্মে তার দীক্ষা গ্রহণ ইসলামী শিক্ষণীয় বিষয়গুলোর মধ্যে অন্যতম।
জীবনী
মারূ’ফ বাগদাদের ওয়াসিত বা কারখ নামক জেলায় জন্মগ্রহণ করেন। তার পিতার নাম ছিল ফিরোজ, যা নির্দেশ করে তিনি ফরাসি বংশোদ্ভুত ছিলেন। তিনি মূলত খ্রিস্টান ধর্মালম্বী। আর্মেনীয় ইসলামিক প্রচারক ফারকাদ সাবাখি খুব সম্ভবত তার পরামর্শদাতা ছিলেন। আত্তার তার বিখ্যাত গ্রন্থ তাজকিরাতুল আউলিয়া নামক অলিদের জীবনী গ্রন্থে বর্ণনা করেছেন যে, বহু-ঈশ্বরবাদের সকল মতবাদ ত্যাগ করার পর মারূ’ফ, আলী ইবনে মুসার হাত ধরেই তরুণ বয়সেই ইসলাম ধর্মে দীক্ষা গ্রহণ করেন। তার পিতা মাতা যখন শুনলেন তিনি ইসলাম ধর্মে দীক্ষিত হয়েছেন তখন তারা মারূ’ফের উপর বিরক্ত ও ক্ষুদ্ধ হলেন। মারূ’ফ যখন ঘরে ফিরল, তার পিতা মাতা তার পরিবর্তিত আচার আচরণ দেখে খুবই প্রভাবিত হলেন এবং তার পুরো পরিবারটি ইসলাম ধর্মে দীক্ষিত হয়ে যায়।
মৃত্যু
তিনি ২০০ হিজরীর ২ মুহররম বাগদাদে মৃত্যুবরণ করেন। তার মাজার বাগদাদে অবস্থিত। খতিব আল-বাগদাদী বলেছেন: "তার মাজার চাহিদা এবং ইচ্ছা পূরণের জন্য অভিজ্ঞ (অর্থাৎ পরীক্ষিত)।"
কুমারখালী
কুমারখালী নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
মাদহোশী
মাদহোশী (Sadness) ২০০৪ সালের একটি বলিউড চলচ্চিত্র। এটা তানভীর খান দ্বারা পরিচালিত হয় এবং এতে অভিনয় করেন বিপাশা বসু, জন আব্রাহাম, শ্বেতা তিওয়ারি এবং প্রিয়াংশু চট্টোপাধ্যায়।
আসতেকা স্টেডিয়াম
এই স্টেডিয়ামটি ১৯৬৮ গ্রীষ্মকালীন অলিম্পিকের ফুটবল ভেন্যু ছিল।
জেনাট সিবল হাইড
জেনাট সিবল হাইড ইউনিভার্সিটি অব উইসকনসিন, ম্যাডিসনে মনোবিজ্ঞান এবং লিঙ্গ ও নারী সম্পর্কিত গবেষণায় হেলেন থম্পসন উলেলি অধ্যাপক। তিনি মানব যৌনতা, লিঙ্গ পার্থক্য, লিঙ্গ উন্নয়ন, লিঙ্গ এবং বিজ্ঞান এবং নারীবাদী তত্ত্ব বিষয়ে গবেষণার জন্য পরিচিত এবং তাকে লিঙ্গ গবেষণা ক্ষেত্রে নেতৃস্থানীয় এক শিক্ষাবিদ হিসাবে মনে করা হয়।
জীবনী
হাইড ১৯৬৯ সালে ওবারলিন কলেজ থেকে গণিতে স্নাতক ডিগ্রী লাভ করেন। তিনি ইউনিভার্সিটি অব ক্যালিফোর্নিয়া, বার্কলেতে তার শিক্ষা চালিয়ে যান এবং সেখানে তিনি ১৯৭২ সালে মনোবিজ্ঞানে পিএইচডি সম্পন্ন করেন। ১৯৯৬ সালে তিনি ডেনিসন বিশ্ববিদ্যালয় থেকে সামাজিক বিজ্ঞানে সাম্মানিক ডক্টরেট ডিগ্রি লাভ করেন। ১৯৮৬ সালে উইসকনসিন-ম্যাডিসন বিশ্ববিদ্যালয়ের অনুষদের সাথে যোগদান করার আগে, হাইড বোলিং গ্রিন স্টেট ইউনিভার্সিটি (১৯৭২-১৯৭৯) এবং ডেনিসন বিশ্ববিদ্যালয়ের (১৯৭৯-১৯৮৬) মনোবিজ্ঞান বিভাগের অনুষদের সদস্য ছিলেন।
২০০৫ সালে প্রকাশিত, জেন্ডার সিমিলারিটিস হাইপথেসিস হাইডের কর্মক্ষেত্রের একটি কেন্দ্রীয় অংশ। এই প্রভাবশালী গবেষণায়, হাইড মেটা বিশ্লেষণের একটি গবেষণা ক্রম চালান, যেখানে দেখানো হয় অধিকাংশ মানসিক মাপকাঠিতেই পুরুষ এবং মহিলারা একইরকম, অথচ সাধারণভাবে মনে করা হয় তারা অনেকটাই আলাদা।
তার সহ-লিখিত পাঠ্যপুস্তক হাফ দ্য হিউম্যান এক্সপেরিয়েন্সেস এর রয়্যালটির টাকা জেনাট হাইড স্নাতক ছাত্র গবেষণা অনুদানে যায়, যা থেকে নারীবাদী গবেষণায় ডক্টরেট করতে আসা মনোবিজ্ঞানের ছাত্ররা সাহায্য পান। আন্ডারস্ট্যান্ডিং হিউম্যান সেক্সুয়ালিটি নামক আর একটি বইয়েরও তিনি সহলেখক।
২০১৬ সালে, হাইড, আমেরিকান সাইকোলজিক্যাল অ্যাসোসিয়েশন (এপিএ) দ্বারা উপস্থাপিত আর্নেস্ট আর. হিলগার্ড লাইফটাইম অ্যাচিভমেন্ট পুরস্কার পেয়েছেন এবং ২০১৮ সালে অ্যাসোসিয়েশন ফর সাইকোলজিকাল সায়েন্স থেকে জেমস ম্যাককিন ক্যাটেল ফেলো অ্যাওয়ার্ড পেয়েছেন। তার আগের পাওয়া পুরস্কারগুলির মধ্যে আছে সোসাইটি ফর সাইন্টিফিক স্টাডি অফ সেক্সুয়ালিটি থেকে কিনসী পুরস্কার (১৯৯২), নারী মনোবিজ্ঞানের এপিএ বিভাগ ৩৫ থেকে হেরিটেজ অ্যাওয়ার্ড (১৯৯৬), এপিএ বিভাগ ৩৫ থেকে মেন আর ফ্রম আর্থ, উইমেন আর ফ্রম আর্থ। দ্য মিডিয়া ভার্সেস সায়েন্স অন সাইকোলজিক্যাল জেন্ডার ডিফারেন্সেস বইয়ের জন্য ক্যারোলিন উড শেরিফ পুরস্কার (১৯৯৮), মানসিক বিজ্ঞানে বিশিষ্ট পরিষেবার জন্য এপিএ পুরস্কার (২০০৮), অ্যাসোসিয়েশন ফর উইমেন ইন সাইকোলজি থেকে নারী মনোবিজ্ঞানের পথিকৃৎ পুরস্কার (২০০৯), এবং বিশিষ্ট নেতৃত্বের জন্য উইমেন ইন সাইকোলজি পুরস্কার (২০১৪)।
আল-কাওয়াকিব আল-দারারি ফী শারহি সহীহ আল-বুখারী
আল-কাওয়াকিব আল-দারারি ফী শারহি সহীহ আল-বুখারী: এটি মুহাম্মদ বিন ইউসুফ বিন আলী বিন সাঈদ শামসুদ্দীন কিরমানি (মৃত্যু: ৭৮৬ হিজরি) দ্বারা রচিত একটি বই, খণ্ড সংখ্যা ২৫।
এতে সহীহ আল-বুখারির উপর একটি চমৎকার ব্যাখ্যা রয়েছে। লেখক হাদিস ও এর মধ্যে যে অর্থ আসতে পারে সেসব ও বর্ণনাকারীদের নাম ব্যাখ্যা করেছেন। অনেক ব্যাকরণগত ও অলঙ্কারিক বিষয় বইটিকে ভাষার ক্ষেত্রেও একটি উল্লেখ করে তোলে।
২০২১ কোপা আমেরিকা গ্রুপ এ
২০২১ কোপা আমেরিকার গ্রুপ এ-এর (যা দক্ষিণাঞ্চল হিসেবেও পরিচিত) সকল ম্যাচ ২০২১ সালের ১৪ হতে ২৮শে জুন তারিখ পর্যন্ত ব্রাজিলে অনুষ্ঠিত হয়েছে। এই গ্রুপে আর্জেন্টিনা, বলিভিয়া, কোপা আমেরিকার সবচেয়ে সফল দল উরুগুয়ে, চিলি এবং প্যারাগুয়ে একে অপরের মুখোমুখি হয়েছে।
মূলত, ২০২০ সালের ১২ হতে ৩০শে জুন তারিখ পর্যন্ত এই গ্রুপের সকল ম্যাচ আর্জেন্টিনায় অনুষ্ঠিত হওয়ার কথা ছিল। তবে ২০২০ সালের ১৭ই মার্চ তারিখে, দক্ষিণ আমেরিকায় করোনাভাইরাসের বৈশ্বিক মহামারীর কারণে এই আসরটি এক বছরের জন্য স্থগিত করা হয়েছিল।
পয়েন্ট তালিকা
কোয়ার্টার ফাইনালে,
ম্যাচ
এই আসরের মূল সময়সূচী এবং কিক-অফের সময় যথাক্রমে ২০১৯ সালের ৩রা ডিসেম্বর এবং ২০২০ সালের ৪ঠা মার্চ তারিখে ঘোষণা করা হয়েছিল। পরবর্তীকালে ২০২১ সালের জন্য ২০২০ সালের ১৩ই আগস্ট তারিখে নতুন সময়সূচী ঘোষণা করা হয়েছিল। অস্ট্রেলিয়ার নাম প্রত্যাহারের পর, ২০২১ সালের ১৫ই মার্চ তারিখে নতুন এবং সংক্ষিপ্ত সময়সূচী ঘোষণা করা হয়েছিল।
আর্জেন্টিনা বনাম চিলি
<section begin=এ০১ /><section end=এ০১ />
প্যারাগুয়ে বনাম বলিভিয়া
<section begin=এ০২ /><section end=এ০২ />
চিলি বনাম বলিভিয়া
<section begin=এ০৩ /><section end=এ০৩ />
আর্জেন্টিনা বনাম উরুগুয়ে
<section begin=এ০৪ /><section end=এ০৪ />
উরুগুয়ে বনাম চিলি
<section begin=এ০৫ /><section end=এ০৫ />
আর্জেন্টিনা বনাম প্যারাগুয়ে
<section begin=এ০৬ /><section end=এ০৬ />
বলিভিয়া বনাম উরুগুয়ে
<section begin=এ০৭ /><section end=এ০৭ />
চিলি বনাম প্যারাগুয়ে
<section begin=এ০৮ /><section end=এ০৮ />
উরুগুয়ে বনাম প্যারাগুয়ে
<section begin=এ০৯ /><section end=এ০৯ />
বলিভিয়া বনাম আর্জেন্টিনা
<section begin=এ১০ /><section end=এ১০ />
শাস্তিমূলক পয়েন্ট
গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:
উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।
ঊর্ধ্বপাতন
ঊর্ধ্বপাতন বলতে তরল অবস্থায় প্রবেশ না করেই পদার্থের কঠিন থেকে সরাসরি গ্যাসীয় বায়বীয় দশায় রূপান্তরকে বোঝায়। কর্পুর, গন্ধক, আয়োডিন, ন্যাপথালিন, নিশাদল, অ্যামোনিয়াম ক্লোরাইড, কার্বন ডাই-অক্সাইড, আর্সেনিক, বেনজোয়িক এসিড, ইত্যাদি পদার্থ এইরূপ বৈশিষ্ট্য প্রদর্শন করে।
ঊর্ধ্বপাতন একটি তাপহারী প্রক্রিয়া যা দশা লেখচিত্রে কোনও পদার্থের ত্রৈধ বিন্দুর নিচের তাপমাত্রা ও চাপে সংঘটিত হয়, যা পদার্থের তরল অবস্থায় থাকতে সর্বনিম্ন চাপের অনুরূপ। এর বিপরীত প্রক্রিয়াটি হলো অবক্ষেপণ, যেখানে একটি পদার্থ গ্যাসীয় বা বায়বীয় দশা থেকে সরাসরি কঠিন দশায় চলে আসে। কঠিন-থেকে-গ্যাসে রূপান্তর (ঊর্ধ্বপাতন) এবং তারপরে গ্যাস-থেকে-কঠিন রূপান্তর (অবক্ষেপণ) বর্ণনা করার জন্যও ঊর্ধ্বপাতনকে ঘনীভূত শব্দ হিসাবে ব্যবহার করা হয়।  তরল থেকে গ্যাসে দশান্তরকে বাষ্পীভবন হিসাবে বর্ণনা করা হয় যদি এটি তরলের স্ফুটনাঙ্কের নিচে ঘটে এবং স্ফুটন হিসাবে বর্ণনা করা হয় যদি এটি স্ফুটনাঙ্কে ঘটে। তবে কঠিন-থেকে-গ্যাস দশান্তরের মধ্যে এমন কোনও পার্থক্য নেই যা সর্বদাই ঊর্ধ্বপাতন হিসাবে বর্ণিত।
সাধারণ চাপে, বেশিরভাগ রাসায়নিক যৌগ এবং মৌলগুলি বিভিন্ন তাপমাত্রায় তিনটি পৃথক দশার অধিকারী হয়। এই ক্ষেত্রে, কঠিন থেকে বায়বীয় অবস্থায় পরিবর্তনের জন্য একটি অন্তর্বর্তী তরল দশার প্রয়োজন হয়। যে চাপটি উল্লেখ করা হয় তা হ'ল পদার্থের আংশিক চাপ, পুরো ব্যাবস্থার মোট (অর্থাৎ বায়ুমণ্ডলীয়) চাপ নয়। সুতরাং, নির্দিষ্ট তাপমাত্রায় সকল কঠিন পদার্থ যাদের একটি লক্ষ্যনীয় বাষ্প চাপ রয়েছে (উদাঃ বরফ ০ ডিগ্রি সেন্টিগ্রেডের নিচে) তারা উর্ধপাতীত হয়। কার্বন এবং আর্সেনিকের মতো কিছু পদার্থের জন্য তরল থেকে বাষ্পীভবনের চেয়ে ঊর্ধ্বপাতন অনেক সহজ, কারণ তাদের ত্রৈধ বিন্দুর চাপ খুব বেশি, এবং তরল হিসাবে এগুলি পাওয়া করা কঠিন।
ঊর্ধ্বপাতন তাপের শোষণের ফলে ঘটে যা কিছু অণুকে তাদের পার্শ্ববর্তী অণুগুলির আন্ত-আণবিক বল কাটিয়ে বাষ্পে পরিণত হওয়ার জন্য পর্যাপ্ত শক্তি সরবরাহ করে। যেহেতু প্রক্রিয়াটির জন্য অতিরিক্ত শক্তি প্রয়োজন তাই এটি একটি তাপশোষী পরিবর্তন। ঊর্ধ্বপাতনের এনথালপিকে (যাকে ঊর্ধ্বপাতনের তাপও বলা হয়) ফিউশনের এনথালপি এবং বাষ্পীভবনের এনথালপি যোগ করে গণনা করা যেতে পারে।
আচেহ সুনামি জাদুঘর
আচেহ সুনামি জাদুঘর(Aceh Tsunami Museum) ইন্দোনেশিয়ার আচেহ প্রদেশের রাজধানী বান্দা আচেহতে অবস্থিত। ২০০৪ সালে ভারত মহাসাগরের ভূমিকম্প ও সুনামির বিপর্যয়ের প্রতীকী স্মারক হিসাবে তৈরি একটি সংগ্রহশালা। পাশাপাশি এটি একটি শিক্ষাকেন্দ্র। একটি জরুরী দুর্যোগ আশ্রয়স্থলও এটি যদি অঞ্চলটি কখনও আবার সুনামির আঘাতের শিকার হয়।
নকশা
আচেহ সুনামি জাদুঘরটি ইন্দোনেশীয় স্থপতি রিদওয়ান কামিল (পশ্চিম জাভার বর্তমান গভর্নর) ডিজাইন করেছিলেন। জাদুঘরটি একটি ২,৫০০ বর্গ মিটার চারতলা বিশিষ্ট একটি কাঠামো; এর দীর্ঘ বাঁকানো দেয়াল জ্যামিতিক কারুশিল্পে আচ্ছাদিত। ভিতরে, দর্শনার্থীরা একটি অন্ধকার পানির দুটি উচ্চ প্রাচীরের মধ্যে সরু করিডোর দিয়ে প্রবেশ করে-এর দ্বারা সুনামির শব্দ এবং আতঙ্ককে পুনরায় তৈরি করা হয়। সামান নৃত্য পরিবেশন করা মানুষের চিত্রগুলির সাথে জাদুঘরের দেওয়ালগুলি অলঙ্কৃত, এটি প্রতীকী অঙ্গভঙ্গি যা আচেনিজ জনগণের শক্তি, শৃঙ্খলা এবং ধর্মীয় বিশ্বাসকে বুঝা যায়। উপরে থেকে, ছাদ সুনামির সাথে সাদৃশ্যপূর্ণ। সুনামি থেকে বেঁচে থাকার জন্য যে ধরনের ঐতিহ্যবাহী আচেনিজ বাড়িগুলি ছিল, তার ভিত্তিতে নিচতলা তৈরি করা হয়েছে।
সুনামিতে ক্ষতিগ্রস্ত হয়েছে এমন লোকদের নাম ও স্থানীয় সম্প্রদায়ের বেঁচে থাকা সদস্যদের নাম যাদুঘরের অভ্যন্তরীণ কক্ষগুলির একটিতে খোদাই করা আছে।
যারা মারা গিয়েছিলেন তাদের জন্য স্মৃতিসৌধ হিসাবে এটির ভূমিকা অত্যধিক। তা ছাড়াও জাদুঘরটি ভবিষ্যতে এই জাতীয় দূর্ঘটনার জন্য আশ্রয়স্থল হিসেবে কাজ করবে।
সংগ্রহ
জাদুঘরের প্রদর্শনীতে ২০০৪ সালের ভারত মহাসাগরের ভূমিকম্প এবং সুনামির একটি বৈদ্যুতিক সিমুলেশন রয়েছে। পাশাপাশি দুর্গতদের ছবি, কুরআন শরীফ এবং দুর্যোগ থেকে বেঁচে যাওয়া ব্যক্তিদের গল্পের প্রদর্শনী করা হয়েছে।
ক্রোয়েশিয়া–সৌদি আরব সম্পর্ক
ক্রোয়েশিয়া–সৌদি আরব সম্পর্ক (العلاقات السعودية الكرواتية, Hrvatsko-saudijski odnosi), ক্রোয়েশিয়া এবং সৌদি আরব এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৯৫ সালের ১৮ জুন এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
ক্রোয়েশিয়া তে সৌদি আরবের কোন দূতাবাস নেই। অপরদিকে সৌদি আরবেও ক্রোয়েশিয়ার কোন দূতাবাস নেই। মিশর এর রাজধানী কায়রোতে অবস্থিত ক্রোয়েশিয়া দূতাবাসের নিকট, সৌদি আরব সম্পর্কিত সকল কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং সৌদি আরবের কোন নাগরিকের প্রয়োজনে সেই দূতাবাসে যোগাযোগ করার নির্দেশনা রয়েছে। আবার বসনিয়া ও হার্জেগোভিনার রাজধানী সারায়েভোতে অবস্থিত সৌদি দূতাবাসের মাধ্যমে ক্রোয়েশিয়া সম্পর্কিত সকল কূটনৈতিক এবং অন্যান্য কার্যক্রমের দায়িত্ব পালন করা হয় এবং কোন ক্রোয়াট কোন নাগরিকের প্রয়োজনে সেই দূতাবাসে যোগাযোগ করার নির্দেশনা রয়েছে।
২০১৪ সালের আগস্ট মাসে, সৌদি যুবরাজ রাষ্ট্রীয় সফরে ক্রোয়েশিয়ায় যান এবং সেখানে ক্রোয়েশিয়ার রাষ্ট্রপতি, ইভো জোসিপোভিচ এবং দেশটির অর্থ মন্ত্রীর সঙ্গে বৈঠক করেন। বৈঠকে, যুবরাজ, ক্রোয়েশিয়ার পর্যটন খাতে বিনিয়োগ করার আগ্রহ প্রকাশ করেন।
বৈঠক শেষে সংবাদ মাধ্যমে দেয়া বিবৃতিতে তিনি বলেন, ক্রোয়েশিয়া এর পূর্বের ৬ বছর ধরে অর্থনৈতিক সংকটের মধ্য দিয়ে যাচ্ছিল এবং সে জন্য তিনি বন্ধু রাষ্ট্র হিসেবে ক্রোয়েশিয়ার পাশে দাঁড়াতে আগ্রহী হয়েছেন। তিনি ক্রোয়েশিয়ার এই দুরবস্থার কথা উল্লেখ করে বলেন, তিনি নেতিবাচক দিক বিবেচনা করেন না, বরং তিনি ইতিবাচকভাবে চিন্তা করেন। তিনি বলেন, ক্রোয়েশিয়ার সম্ভাবনা রয়েছে, ক্রোয়েশিয়ার সুযোগ রয়েছে। তাই তিনি ক্রোয়েশিয়ার পাশে দাঁড়িয়েছেন। তবে তিনি ক্রোয়েশিয়ার সংকট উত্তরণের জন্য দেশটিকে কিছু পরামর্শ দেন। তিনি ক্রোয়েশিয়া সরকারকে কর ব্যবস্থার সংস্কার করার পরামর্শ দেন। এর পাশাপাশি তিনি আমলাতন্ত্র কমিয়ে বিনিয়োগবান্ধব কর ব্যবস্থা এবং অর্থনীতি প্রতিষ্ঠার পিছনে গুরুত্বারোপ করেন। তিনি বিভিন্ন খাতে বিদেশি বিনিয়োগকারীদের আকৃষ্ট করে, ক্রোয়েশিয়ায় বিনিয়োগ বৃদ্ধি করার জন্য ক্রোয়েশিয়ার রাষ্ট্রপতিকে পরামর্শ দেন।
সৌদি আরবে, ক্রোয়েশিয়ার মূল রপ্তানি পণ্য হল, সেনাবাহিনীর প্রয়োজনীয় সরঞ্জাম। ২০১৩ সালে ক্রোয়েশিয়া ১৫ মিলিয়ন (১.৫ কোটি) ইউরোর অস্ত্র সৌদি আরবে রপ্তানি করে।
সুরেন্দ্র কুমার সিনহা
বিচারপতি সুরেন্দ্র কুমার সিনহা (জন্ম: ১ ফেব্রুয়ারি ১৯৫১) বাংলাদেশের একজন প্রখ্যাত আইনবিদ এবং ২১-তম প্রধান বিচারপতি। রাজনৈতিক বিতর্কে জড়িয়ে পড়ে গত ২০১৭ সালের ১০ নভেম্বর তারিখে বিদেশে ছুটিতে থাকা অবস্থায় তিনি পদত্যাগ করেন।
জন্ম ও শিক্ষাজীবন
সুরেন্দ্র কুমার সিনহার জন্ম ১৯৫১ সালের ১ ফেব্রুয়ারি মৌলভীবাজার জেলার কমলগঞ্জ উপজেলার তিলকপুর গ্রামে। তার বাবার নাম ললিত মোহন সিনহা এবং মায়ের নাম ধনবতী সিনহা। তিনি চট্টগ্রাম বিশ্ববিদ্যালয়ের অধীনে এলএলবি পাস করার পর ১৯৭৪ সালে সিলেট জেলা জজ আদালতে অ্যাডভোকেট হিসেবে কাজ শুরু করেন। তার স্ত্রী সুষমা সিনহা। এ দম্পতির দুই মেয়ে সূচনা সিনহা ও আশা রানী সিনহা।
প্রকাশনা
২০১৮ সালে সিনহা তাঁর আত্মজৈবনিক বই 'আ ব্রোকেন ড্রিম: রুল অফ ল, হিউম্যান রাইটস অ্যান্ড ডেমোক্রেসি' (একটি ভাঙা স্বপ্ন: আইনের শাসন, মানবাধিকার এবং গণতন্ত্র) প্রকাশ করেন। এর প্রকাশক হল ক্রিয়েটস্পেস পাবলিশিং।
সাতক্ষীরা
সাতক্ষীরা বাংলাদেশের দক্ষিণ-পশ্চিমাংশে অবস্থিত সাতক্ষীরা জেলার প্রধান শহর ও বাণিজ্য কেন্দ্র। এটি প্রশাসনিক ভাবে খুলনা বিভাগ এর অন্তর্গত এবং সাতক্ষীরা জেলার সবচেয়ে জনবহুল স্থান এবং একই সাথে সাতক্ষীরা জেলা ও সদর উপজেলার প্রশাসনিক সদরদপ্তর। এর মোট আয়তন ৩২.৩৯ বর্গ কিলোমিটার এবং জনসংখ্যা ছিল ১১৩,৩২২ জন, যা একে বাংলাদেশের ৩৯তম বৃহৎ শহরে পরিণত করেছিল। সাতক্ষীরা সুন্দরবন ও সীমান্ত নিকটবর্তী হওয়ায় বেশ গুরুত্বপূর্ণ। এটি প্রধানত সড়ক ও নদী পথে দেশের অন্যান্য গুরুত্বপূর্ণ শহরসমূহের সাথে যুক্ত। আঞ্চলিক মহাসড়ক আর৭৮০ দিয়ে যশোর এবং আর৭৬০ দিয়ে সরাসরি খূলনার সাথে যোগাযোগ রয়েছে। বিভাগীয় শহর খুলনার সাথে সাতক্ষীরাত দূরত্ব ৫৯.৩ কিলোমিটার।
ইতিহাস
প্রাচীনকালে সাতক্ষীরা বাগড়ী, ব্যাঘ্রতট, সমতট, যশোর, চূড়ন প্রভৃতি নামে অভিহিত করা হতো। অবশ্য এ নামকরণের পেছনে অনেক মত প্রচলিত আছে। প্রথম ও প্রধান মতটি হলো চিরস্থায়ী বন্দোবস্তের সময় নদীয়ার রাজা কৃষ্ণচন্দ্রের এক কর্মচারী বিষুরাম চক্রবর্তী নিলামে চূড়ন পরগনা ক্রয় করে তার অর্ন্তগত সাতঘরিয়া নামক গ্রামে বাড়ি তৈরী করেন। তার পূত্র প্রাণনাথ সাতঘরিয়া অঞ্চলে ব্যাপক উন্নয়ন করেন। ১৮৬১ সালে মহকুমা স্থাপনের সিদ্ধান্ত গৃহীত হওয়ার পর ইংরেজ শাসকরা তাদের পরিচিত সাতঘরিয়াতেই প্রধান কার্যালয় স্থাপনের সিদ্ধান্ত নেন। ইতোমধ্যেই সাতঘরিয়া ইংরেজ রাজকর্মচারীদের মুখে সাতক্ষীরা হয়ে যায়। দ্বিতীয় মতটি হলো একদা সাত মনীষী সাগর ভ্রমণে এসে একান্ত শখের বসে (মতানৈক্যে রান্নার উপকরণাদি না পেয়ে) ক্ষীর রান্না করে খেয়েছিলেন। পরবর্তীতে ক্ষীর এর সাথে আ প্রত্যেয় যুক্ত হয়ে ক্ষীরা হয় এবং লোকমুখে প্রচলিত হয়ে যায় সাতক্ষীরা।
ভূগোল
সাতক্ষীরা খুলনা শহর থেকে পশ্চিমে এবং যশোর থেকে দক্ষিণে, ২২º৩৭΄ উত্তর অক্ষাংশ থেকে ২২º৫০΄ উত্তর অক্ষাংশ পর্যন্ত এবং ৮৮º৫৫΄ পূর্ব দ্রাঘিমাংশ থেকে ৮৯º১০΄ দ্রাঘিমাংশে অবস্থিত। এর মোট আয়তন ৩২.৩৯ বর্গকিলোমিটার।
জনসংখ্যা
২০১১ সালের আদমশুমারী অনুযায়ী সাতক্ষীরা শহরের মোট জনসংখ্যা ১১৩,৩২২ জন। যার মধ্যে ৫৭৬১৬ জন পুরুষ এবং ৫৫৭০৬ জন নারী। এ শহরের জনসংখ্যার ঘনত্ব প্রতি বর্গকিলোমিটারে ৩৪৯৯ জন মানুষ বসবাস করে। নারী পুরুষের লিঙ্গ অনুপাত ১০০ঃ১০৩ এবং শিক্ষার হার ৬৯.৩%(৭ বছরের উর্দ্ধে)। শহরের মোট খানা রয়েছে ২৬৮৯৬টি।
নৃসিংহ জয়ন্তী
নৃসিংহ জয়ন্তী (नरसिंहजयंती) একটি হিন্দু উৎসব, যা হিন্দু পঞ্জিকার বৈশাখ মাসের শুক্লপক্ষের চতুর্দশী তিথিতে উদযাপিত হয়। বিষ্ণুর চতুর্থ অবতার নৃসিংহ শক্তি ও পরাক্রমের প্রতীক। এই দিনে ভগবান বিষ্ণু তাঁর ভক্ত প্রহ্লাদকে রক্ষা করার জন্য অর্ধেক মানুষ ও অর্ধেক সিংহের দেহ ধারণ করেন এবং রাক্ষস রাজা হিরণ্যকশিপুকে বধ করেন। যা অশুভ শক্তির উপর শুভ শক্তির জয় নির্দেশ করে। এটি নৃসিংহ চতুর্দশী, নরসিংহ চতুর্দশী বা নরসিংহ জয়ন্তী নামেও পরিচিত।
কিংবদন্তী
ঋষি কাশ্যপের পুত্র হিরণ্যকশিপু। তিনি কঠোর তপস্যা করে ব্রহ্মাকে সন্তুষ্ট করেছিলেন এবং বর পেয়েছিলেন যে দেবতা, দেবী, পুরুষ, নারী, অসুর, যক্ষ বা অন্য কোন প্রাণী তাকে হত্যা করতে পারবে না, না দিনে, না রাতে, না বিকেলে, না ঘরে, না বাইরে, না আকাশে, না পাতালে, না অস্ত্র দিয়ে। এই বর পেয়ে দাম্ভিকতায় তিনি নিজেকে ভগবান মনে করতে শুরু করলেন। হিরণ্যকশিপু তাঁর প্রজাদের নির্যাতন ও শোষণ করতেন শুরু করে। তিনি বিশেষভাবে ভগবান বিষ্ণুর ভক্তদের উপর ক্রুদ্ধ হতেন। তবে তার পুত্র প্রহ্লাদ ছিলেন ভগবান বিষ্ণুর একনিষ্ঠ ভক্ত। হিরণ্যকশিপু বিষয়টি জানতে পেরে প্রহ্লাদকে নানাভাবে বুঝিয়ে যে, তার পিতা হলেন ঈশ্বর, তাকেই পুজো করা উচিত। কিন্তু প্রহ্লাদ ভগবান বিষ্ণুর প্রতি তাঁর ভক্তি ত্যাগ করেননি। হিরণ্যকশ্যপ এটাকে অপমান মনে করে প্রহ্লাদকে হত্যা করার অনেক চেষ্টা করেছিলেন বহুবার, কিন্তু শ্রীহরি বিষ্ণুর কৃপায় তিনি রক্ষা পান বারবার। হিরণ্যকশ্যপ তার বোন হোলিকার সাহায্যে প্রহ্লাদকে আগুনে পুড়িয়ে মারার চেষ্টা করেন। কিন্তু ব্যর্থ হন।
অবশেষে ক্ষিপ্ত হয়ে হিরণ্যকশ্যপ তার ছেলে প্রহ্লাদকে একটি স্তম্ভের সাথে বেঁধে তাকে হত্যা করার জন্য তার তলোয়ার বের করে বললেন, বল তোমার ভগবান কোথায়, প্রহ্লাদ বললেন ভগবান ঠিক এই স্তম্ভে, যেখানে তুমি আমাকে বেঁধে রেখেছ। হিরণ্যকশ্যপ প্রহ্লাদকে বধ করতে চাইলেই বিষ্ণু নরসিংহ রূপে অবতীর্ণ হয়ে স্তম্ভ থেকে বেরিয়ে এসে হিরণ্যকশিপুকে হত্যা করেন।
ইতিহাস
নরসিংহ জয়ন্তীকে পদ্মপুরাণ এবং স্কন্দপুরাণে নরসিংহ চতুর্দশী হিসাবে উল্লেখ করা হয়েছে। নরসিংহের উপাসনা সহস্রাব্দ ধরে দক্ষিণ ভারতে বিদ্যমান রয়েছে। পল্লব রাজবংশ সময়কালে এটি অধিক জনপ্রিয় ও চর্চা করা হতো। বিজয়নগর সাম্রাজ্যের সময়কালের অনেক শিলালিপিও পাওয়া গেছে।
ধর্মীয় রীতি ও ঐতিহ্য
নৃসিংহ জয়ন্তী বৈষ্ণবদের দ্বারা অভিক পালিত হয়। দক্ষিণ ভারতীয় রাজ্য কর্ণাটক, অন্ধ্রপ্রদেশ এবং উত্তর তামিলনাড়ুতে, নরসিংহের পূজা খুবেই জনপ্রিয়। উল্লিখিত অঞ্চল জুড়ে নৃসিংহ এবং লক্ষ্মী নরসিংহ মন্দিরগুলিতে বিভিন্ন সময়কালে দেবতার সম্মানে বিশেষ পূজার আয়োজন করে। গৃহস্থে, ষোড়শপচার পূজা সকালে করা হয়, এবং পঞ্চোপচার পূজা সন্ধ্যায় করা হয়।
শ্রী বৈষ্ণব ঐতিহ্যের সদস্যরা ঐতিহ্যগতভাবে সন্ধ্যা পর্যন্ত উপবাস পালন করে এবং প্রার্থনার পর খাদ্য গ্রহণ করে। গুড় এবং জল দিয়েপানকাম নামে একটি পানীয় তৈরি করা হয়, যা উৎসবের সময় ব্রাহ্মণদের মধ্যে বিতরণ করা হয়।
কর্ণাটকে, উপলক্ষ উদযাপনের জন্য নির্দিষ্ট মন্দির দ্বারা সম্প্রদায়ের ভোজের আয়োজন করা হয়।
ভাগবত মেলা
প্রতি বছর নরসিংহ জয়ন্তীতে, ভাগবত মেলা নামে পরিচিত একটি ঐতিহ্যবাহী লোকনৃত্য তামিলনাড়ুর একটি গ্রাম মেলাত্তুরে প্রকাশ্যে পরিবেশিত হয়। " ভাগবত " শব্দটি বৈষ্ণব ঐতিহ্যের একটি বিশিষ্ট হিন্দু গ্রন্থ ভাগবত পুরাণকে নির্দেশ করে। যেখানে " মেলা " ঐতিহ্যবাহী নর্তক বা গায়ককে বোঝায়। এইভাবে, এই লোকনৃত্যটি নির্দিষ্ট নৃত্য কৌশল এবং কর্ণাটক সঙ্গীত শৈলী ব্যবহার করে ভাগবত পুরাণ থেকে গল্পগুলি রচনা করে। একটি বিশেষ অভিনয় যা "এর নাটকীয় প্রভাব এবং আচারের তাৎপর্যের জন্য উল্লেখযোগ্য" তা হল প্রহ্লাদ এবং নৃসিংহদেবের গল্প।
২০১৭ সাফ অনূর্ধ্ব-১৫ চ্যাম্পিয়নশিপ
২০১৭ সাফ অনূর্ধ্ব-১৫ চ্যাম্পিয়নশিপ হলো সাফ অনূর্ধ্ব-১৬ চ্যাম্পিয়নশিপ-এর ৪র্থ আসর। ২০১৮ সালে অনূর্ধ্ব-১৬ বাছাইপর্ব থাকার কারণে সব দল অনূর্ধ্ব-১৫ দল পাঠায়, তাই টুর্নামেন্টটিকে অফিসিয়ালি অনূর্ধ্ব-১৫ করা হয়েছে। টুর্নামেন্ট টি ১৮-২৪ আগস্ট ২০১৭ তে নেপালে অনুষ্ঠিত হয়। ৬ টি দল ২টি গ্রুপে ভাগ হয়ে খেলে। যেখানে ভারত চ্যাম্পিয়ন হয়।
আয়োজক নির্ধারন
১০ জুলাই ২০১৭ তারিখে বাফুফে ভবনে একটি ড্র অনুষ্ঠানে নেপালকে আয়োজক হিসেবে নির্ধারণ করা হয়।
গ্রুপ পর্ব
সকল খেলা ইউটিসি+০৫:৪৫ সময়ে অনুষ্ঠিত হয়।
গ্রুপ এ
উৎস : গোলনেপাল
গ্রুপ বি
উৎস : গোলনেপাল
পুরস্কার
টুর্নামেন্টে ভালো খেলা ফলস্বরূপ নিম্নের পুরস্কারগুলো দেয়া হয়।
ডব্লিউএক্সপাইথন (পাইথন ফ্রেমওয়ার্ক)
ডব্লিউএক্সপাইথন টিউটরিয়াল
ডব্লিউএক্সপাথন একটি ফ্রি টুলকিট যা শেখানর জন্য প্রচুর অনলাইন টিউটোরিয়াল রয়েছে। উল্লেখযোগ্য কিছু টিউটরিয়ালের মধ্যে রয়েছে:
অতিবৈচিত্র্যময় দেশ
ডান|থাম্ব|400x400পিক্সেল|কনজার্ভেশান ইন্টারন্যাশনাল দ্বারা চিহ্নিত ১৭টি বিশালবিবিধ দেশ। অতিবৈচিত্র্যময় দেশ বলতে সেইসব দেশকে বোঝায় যেখানে বিশ্বের অধিকাংশ প্রাণীর প্রজাতি ও উপপ্রজাতি বাস করে। ১৯৯৮ সালে কনজার্ভেশান ইন্টারন্যাশনাল (সিআই), একটি মার্কিন অলাভজনক প্রতিষ্ঠান ১৭টি অতিবৈচিত্র্যময় দেশ চিহ্নিত করে। এদের মধ্যে অনেকগুলি গ্রীষ্মপ্রধান অথবা প্রায়-গ্রীষ্মপ্রধান অঞ্চলে কিছু পুরোপুরি এবং কিছু আংশিকভাবে অবস্থিত। অতিবৈচিত্র্যময় দেশ মানে বৈচিত্র্যে বিশাল অবদান রাখা। একটি দেশকে অতিবৈচিত্র্যময় দেশ হতে হলে অবশ্যই অন্তত ৫০০০টি উপজাতীয় উদ্ভিদ প্রজাতি থাকতে হবে এবং অবশ্যই সামুদ্রিক বাস্তুতন্ত্রের ধারে থাকতে হবে। বর্ণানুক্রমে অতিবৈচিত্র্যময় দেশগুলি হল:
সর্বাধিক জীববৈচিত্র্যপূর্ণ দেশের তালিকা
১৭ টি মেগাডাইভার্স দেশ হল:
মিমি মজুমদার
মিমি মজুমদার হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। ২০১৯ সালের ২৭ সেপ্টেম্বর তিনি ত্রিপুরা বিধানসভায় বাধারঘাট বিধানসভা কেন্দ্রের বিধায়ক হিসেবে নির্বাচিত হন।
৩৩ নং ওয়ার্ড, কলকাতা পৌরসংস্থা
বিবরণ
৩৩ নং ওয়ার্ডের সীমানা নিম্নরূপ: উত্তর দিকে নারকেলডাঙা মেন রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বেলেঘাটা খাল ও হেমচন্দ্র নস্কর রোড এবং পশ্চিম দিকে নিউ ক্যানাল।
বাংলাদেশের প্রধানমন্ত্রী
গণপ্রজাতন্ত্রী বাংলাদেশ সরকারের প্রধানমন্ত্রী বাংলাদেশের সরকার প্রধান হিসেবে রয়েছেন। মন্ত্রিপরিষদ শাসিত বা সংসদীয় সরকার ব্যবস্থায় বাংলাদেশের সরকার প্রধান হলেন প্রধানমন্ত্রী। প্রধানমন্ত্রী ও তার মন্ত্রিসভা সম্মিলিতভাবে মহান জাতীয় সংসদে তাদের নীতি-নির্ধারণ ও কর্মপন্থা উপস্থাপন করেন। এ বিষয়গুলো তাদের রাজনৈতিক দল ও নির্বাচিত প্রতিনিধিদের কার্যপ্রণালীর সাথেও জড়িত।
বাংলাদেশের বর্তমান ও চতুর্দশ প্রধানমন্ত্রী হিসেবে অদ্যাবধি ক্ষমতাসীন রয়েছেন শেখ হাসিনা ওয়াজেদ। তিনি একাধারে বাংলাদেশের দ্বাদশ জাতীয় সংসদের সরকারদলীয় প্রধান এবং বাংলাদেশ আওয়ামী লীগের সভানেত্রী।
ইতিহাস
১৯৭২ সালে প্রণীত সংবিধান মোতাবেক বাংলাদেশে সংসদীয় পদ্ধতিতে সরকার গঠনের কথা বর্ণিত আছে। এতে সরকার প্রধান হিসেবে থাকবেন একজন প্রধানমন্ত্রী। তন্মধ্যে রাষ্ট্রপতি নির্বাচিত হবেন জাতীয় পরিষদের সদস্যদের ভোটে। কিন্তু সামরিক অভ্যুত্থানজনিত কারণে সংসদীয় সরকার ব্যবস্থার অগ্রযাত্রা ব্যাহত হয়। ১৯৭৫ সালে সামরিক অভ্যুত্থানের প্রেক্ষাপটে সামরিক আইন জারী হয়। এরপর রাষ্ট্রপতিশাসিত ও সংসদীয় সরকার পদ্ধতি - উভয়ের সংমিশ্রণে সরকার ব্যবস্থার প্রবর্তন ঘটে। কিন্তু সামরিক বাহিনীর হাতেই মূলতঃ ক্ষমতা রয়ে যায়। ১৯৮০-এর দশকে পুনরায় সামরিক আইনের মাধ্যমে দেশ চলতে থাকে। কিন্তু ১৯৯১ সালে পুনরায় সংসদীয় সরকার পদ্ধতি প্রবর্তিত হয়। এতে রাষ্ট্রপতিকে রাষ্ট্রপ্রধান এবং প্রধানমন্ত্রীকে সরকারপ্রধান হিসেবে গণ্য করা হয়।
সেপ্টেম্বর, ১৯৯১ সালে নির্বাচনী ব্যবস্থা পরিবর্তনে সংবিধান সংশোধন করতে হয়। আনুষ্ঠানিকভাবে সংসদীয় সরকার ব্যবস্থা সৃষ্টি করা হয় ও সরকারের প্রধান ক্ষমতা প্রধানমন্ত্রীর কার্যালয়ে ফিরিয়ে আনা হয়। এরফলে বাংলাদেশের সরকার ব্যবস্থা মূল সংবিধানে ফিরে যায়। অক্টোবর, ১৯৯১ সালে জাতীয় সংসদের সদস্যগণ রাষ্ট্রপ্রধান হিসেবে আবদুর রহমান বিশ্বাসকে রাষ্ট্রপতি হিসেবে নির্বাচিত করেন।
কার্যালয়ের দায়িত্বাবলী
ঢাকা মহানগরীর অন্যতম ব্যস্ততম এলাকা তেজগাঁওয়ে প্রধানমন্ত্রীর কার্যালয় অবস্থিত। প্রধানমন্ত্রীর কার্যালয়কে সরকারের মন্ত্রণালয় হিসেবে গণ্য করা হয়। অন্যান্য দায়িত্বাবলীর মধ্যে রয়েছে দাপ্তরিক কর্মকাণ্ড, নিরাপত্তা এবং প্রধানমন্ত্রীকে অন্যান্য কর্মকাণ্ডে সহযোগিতা করাসহ গোয়েন্দা সংক্রান্ত বিষয়াবলী, এনজিও, অনুষ্ঠানের আয়োজন ইত্যাদি।
সরকার গঠন
জাতীয় সংসদ গণপ্রজাতন্ত্রী বাংলাদেশের সর্বোচ্চ আইন সভা। এক কক্ষবিশিষ্ট এ আইনসভার সদস্য সংখ্যা ৩৫০ জন। তন্মধ্যে ৩০০ সংসদ সদস্য জনগণের প্রত্যক্ষ ভোটে নির্বাচিত হয়ে থাকেন। এছাড়াও ৫০ জন মহিলা সংসদ সদস্য সংরক্ষিত আসনের মাধ্যমে সংসদ সদস্যরূপে গণ্য হন। সংসদ সদস্যদের মেয়াদকাল পাঁচ-বছর। সংসদের মাধ্যমে রাষ্ট্রপতি মনোনীত করা হয়। তারও মেয়াদকাল পাঁচ-বছর। তিনি দুই মেয়াদকালের জন্য দায়িত্ব পালন করতে পারবেন।
সংবিধান মোতাবেক রাষ্ট্রপতি জাতীয় সংসদ নির্বাচনের ঘোষিত আনুষ্ঠানিক ফলাফলের ভিত্তিতে প্রধানমন্ত্রীকে মনোনীত করেন। নির্বাচন কমিশন জাতীয় সংসদ নির্বাচনের কার্যক্রম পরিচালনা করে। প্রধানমন্ত্রী সংখ্যাগরিষ্ঠ আসনের অধিকারী দলের বা জোটবদ্ধ দলের প্রধান হয়ে থাকেন। সরকার গঠনের জন্য তাকে জাতীয় সংসদ সদস্যদের আস্থা অর্জন করতে হয়। প্রধানমন্ত্রী কর্তৃক মন্ত্রিপরিষদের সদস্য নির্বাচন করা হয় এবং এ সরকারকে রাষ্ট্রপতি মনোনয়ন প্রদান করেন। মন্ত্রীদের মধ্যে কমপক্ষে ৯০% সদস্যকে অবশ্যই জাতীয় সংসদ সদস্য হতে হয়। বাদ-বাকী ১০% মন্ত্রী সংসদ সদস্য হিসেবে নির্বাচিত না-ও হতে পারেন। প্রধানমন্ত্রীর লিখিত অনুরোধক্রমে রাষ্ট্রপতি জাতীয় সংসদের বিলুপ্তি ঘটিয়ে থাকেন।
রাজনৈতিক সঙ্কট
পূর্ব-ঘোষিত ২২ জানুয়ারি, ২০০৭ তারিখের সংসদ নির্বাচনকে কেন্দ্র করে ব্যাপক বিতর্কের সৃষ্টি হয়। বাংলাদেশ আওয়ামী লীগ ও তার মিত্র দল তীব্র আপত্তি জানায়। তাদের মতে ক্ষমতাসীন খালেদা জিয়া সরকার ও বিএনপি তত্ত্বাবধায়ক সরকারকে নিজেদের অনুকূলে রেখেছে যা সুষ্ঠু নির্বাচনে ব্যাঘাত সৃষ্টি করবে। শেখ হাসিনা তত্ত্বাবধায়ক সরকারের প্রধান হিসেবে রাষ্ট্রপতি ইয়াজউদ্দিন আহম্মেদের পদত্যাগ দাবী করে ও ৩ জানুয়ারি, ২০০৭ তারিখে আওয়ামী লীগ ও তার মিত্র দলগুলো নির্বাচন বয়কটের ঘোষণা দেয়। ঐ মাসের শেষ দিকে সেনাবাহিনী প্রধান জেনারেল মইনউদ্দিন আহমেদের হস্তক্ষেপে রাষ্ট্রপতি ইয়াজউদ্দিন আহমেদকে প্রধান পরামর্শকের পদ থেকে দূরে সরিয়ে রাখা হয়। এরফলে বাংলাদেশে জরুরী অবস্থা জারী করা হয়। সামরিক বাহিনী কর্তৃক নিয়ন্ত্রিত তত্ত্বাবধায়কের প্রধান পরামর্শক হিসেবে ড. ফখরুদ্দিন আহমেদকে নিযুক্ত করা হয়। ফলশ্রুতিতে ঘোষিত সংসদীয় নির্বাচন প্রক্রিয়া স্থগিত হয়ে যায়।
বেতন ভাতা
দ্য প্রাইম মিনিস্টার'স (রেমুনারেশেন অ্যান্ড প্রিভিলেজ) (অ্যামেন্ডমেন্ট) বিল, ২০১৬ অনুযায়ী, বাংলাদেশের প্রধানমন্ত্রীর বেতন মাসে এক লাখ ১৫ হাজার টাকা। এছাড়া তিনি মাসিক বাড়ি ভাড়া পান এক লাখ টাকা, দৈনিক ভাতা পান তিন হাজার টাকা।
আকাশ মাধওয়াল
আকাশ মাধওয়াল (জন্ম ২৫ নভেম্বর ১৯৯৩) একজন ভারতীয় ক্রিকেটার। তিনি ভারতের উত্তরাখন্ড রাজ্যে অবস্থিত রুরকি শহরে জন্মগ্রহণ করেন।
২০১৯-২০ সৈয়দ মুশতাক আলী ট্রফিতে উত্তরাখণ্ডের হয়ে ৮ নভেম্বর ২০১৯-এ তার টি-টোয়েন্টি অভিষেক হয়। তিনি ২৫ ডিসেম্বর ২০১৯ তারিখে, ২০১৯-২০ রঞ্জি ট্রফিতে উত্তরাখণ্ডের হয়ে প্রথম-শ্রেণীর ক্রিকেটে অভিষেক করেন। তিনি ২১ ফেব্রুয়ারী ২০২১ তারিখে, ২০২০-২১ বিজয় হাজারে ট্রফিতে উত্তরাখণ্ডের হয়ে তার লিস্ট এ অভিষেক করেছিলেন।
রিম আল মারজৌকি
রিম আল মারজৌকি (আরবি:ريم المرزوقي) হলেন একজন প্রকৌশলী। সংযুক্ত আরব আমিরাতের প্রথম ব্যক্তি হিসেবে যুক্তরাষ্ট্রে পেটেন্ট লাভ করেছিলেন।
জীবনী
রিম আল মারজৌকি সংযুক্ত আরব আমিরাত বিশ্ববিদ্যালয় থেকে স্থাপত্য প্রকৌশলের উপরে স্নাতক ডিগ্রি লাভ করেছিলেন। বিশ্ববিদ্যালয়ে পড়াকালীন সময়ে তিনি দেশটির বিভিন্ন প্রকৌশল পরামর্শক প্রতিষ্ঠানের সাথে যুক্ত ছিলেন।
রিম আল মারজৌকি তার আবিষ্কার 'লোয়ার এক্সট্রিমিটি ভেইকল কন্ট্রোল সিস্টেন' এর জন্য পেটেন্ট লাভ করেন। তার এই আবিষ্কারের ফলে মানুষ তার শরীরের ঊর্ধ্বাংশ ব্যবহার না করেই গাড়ি চালাতে পারবে।
তিনি এই আবিষ্কারটি করতে অনুপ্রাণিত হয়েছিলেন মার্কিন টিভি অনুষ্ঠান ইনসাইড এডিশন এ বিশ্বের প্রথম হাতবিহীন বৈমানিক জেসিকা কক্সের সাক্ষাৎকার দেখে, যিনি উল্লেখ করেছিলেন যে, তিনি বেশি দূরত্বে গাড়ি চালানোর ক্ষেত্রে তাকে অসুবিধায় পড়তে হয়।
রিম আল মারজৌকির এই আবিষ্কার ব্রিটিশ মিউজিয়ামে ১০০ জিনিসের মাধ্যমে পৃথিবীর ইতিহাস প্রদর্শনীর অংশ হিসেবে আবুধাবির মানারাত আল সাদিয়াতে প্রদর্শিত হয়েছে। তার এই আবিষ্কার মুগ্ধ করেছিল ব্রিটিশ মিউজিয়াম পরিচালক নেইল ম্যাকগ্রেগরকে।
তাকে ২০১৪ সালে যুক্তরাষ্ট্রের ক্যালিফোর্নিয়ার সান ফ্রান্সিস্কোতে ৫১তম অ্যানুয়াল ইন্টারন্যাশনাল অ্যাচিভমেন্ট সামিটে অংশগ্রহণের জন্য মনোনীত করেছিল একাডেমি অব অ্যাচিভমেন্ট কর্তৃপক্ষ।
আবুল কালাম আজাদ (নোয়াখালীর বীর বিক্রম)
শহীদ আবুল কালাম আজাদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ আবুল কালাম আজাদের জন্ম নোয়াখালী জেলার সুধারাম উপজেলার বিনোদপুর ইউনিয়নের বিনোদপুর গ্রামে। তার বাবার নাম মকবুল আহম্মদ এবং মায়ের নাম ফুল বানু।
কর্মজীবন
পাকিস্তান সেনাবাহিনীতে চাকরি করতেন আবুল কালাম আজাদ। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। সে সময়ে এই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হওয়ার পর আবুল কালাম আজাদের সঙ্গে মা-বাবার যোগাযোগ ছিল না। স্বাধীনতার পর মা-বাবা অপেক্ষায় থাকেন ছেলের। কিন্তু আবুল কালাম আজাদ আর ফিরে আসেননি। অনেকদিন পর বাংলাদেশ সেনাবাহিনী থেকে জানানো হয়, আবুল কালাম আজাদ পাকিস্তান সেনাবাহিনীর বিরুদ্ধে এক যুদ্ধে শহীদ হয়েছেন।
মুক্তিযুদ্ধে ভূমিকা
১৯৭১ সালের মার্চের প্রথমদিকে সম্ভাব্য ভারতীয় আগ্রাসন, অভ্যন্তরীণ আইনশৃঙ্খলা বজায় রাখা, অনির্ধারিত সাঁতার প্রশিক্ষণ ইত্যাদি বাহানায় এই রেজিমেন্টের সেনাদের সেনানিবাসের বাইরে মোতায়েন করা হয়। ‘বি’ (ব্রাভো) ও ‘ডি’ (ডেল্টা) কোম্পানিকে পাঠানো হয় রংপুর জেলার ঘোড়াঘাটে। ‘সি’ (চার্লি) কোম্পানি সৈয়দপুর-দিনাজপুর সড়কের মধ্যবর্তী মণ্ডলপাড়ায় বৈদ্যুতিক কেন্দ্র পাহারায়। ‘এ’ (আলফা) কোম্পানিকে দিনাজপুরের পার্বতীপুরে। ওয়্যারলেস সেট ও ভারী অস্ত্রশস্ত্র থাকে ব্রিগেড হেডকোয়ার্টারের নিয়ন্ত্রণে। এ সময় সেনানিবাসে অবস্থান করছিল রেজিমেন্টের ‘রিয়ার পার্টি’, ব্যাটালিয়ন হেডকোয়ার্টার ও হেডকোয়ার্টার কোম্পানির কিছু সেনা। ২৫ মার্চ রাতে পাকিস্তান সেনাবাহিনী কর্তৃক ঢাকার গণহত্যার সংবাদ দেশের উত্তরাঞ্চলে অবস্থানরত তৃতীয় ইস্ট বেঙ্গল রেজিমেন্টের সদস্যদের কাছে পৌঁছায়। এরপর এই রেজিমেন্টের কোম্পানিগুলো নিজ নিজ অবস্থানে থেকে বিদ্রোহ করে। ৩০ মার্চ রাতে সেনানিবাসে অবস্থানরত বাঙালি সেনাদের ওপর পাকিস্তানি সেনারা আক্রমণ করে। তখন বাঙালি সেনারা তাদের প্রতিরোধ করেন। এই যুদ্ধে অনেক বাঙালি সেনা শহীদ ও আহত হন। বাকিরা পালিয়ে যেতে সক্ষম হন। তারা পরে সমবেত হন দিনাজপুরের ফুলবাড়ীতে। এরপর দিনাজপুরের বিভিন্ন স্থানে পাকিস্তানি সেনাবাহিনীর সঙ্গে তৃতীয় ইস্ট বেঙ্গল রেজিমেন্টের মুক্তিযোদ্ধাদের যুদ্ধ হয়। এর মধ্যে ভূষিরবন্দর যুদ্ধ (৫ ও ৬ এপ্রিল), পার্বতীপুর যুদ্ধ (৭ এপ্রিল), বদরগঞ্জ যুদ্ধ (৮ ও ৯ এপ্রিল), খোলাহাটি যুদ্ধ (১০ এপ্রিল), ফুলবাড়ী যুদ্ধ (১১ এপ্রিল), হিলির যুদ্ধ (১৯-২০ এপ্রিল) উল্লেখযোগ্য। এসব যুদ্ধে তৃতীয় ইস্ট বেঙ্গল রেজিমেন্টের মুক্তিযোদ্ধারা অসীম সাহস ও বীরত্ব প্রদর্শন করেন। অনেকে শহীদ ও আহত হন। ২১ এপ্রিলের পর মুক্তিযোদ্ধারা ভারতে অবস্থান নেন। এরপর জুন মাসের প্রথম সপ্তাহ পর্যন্ত মুক্তিযোদ্ধারা সীমান্ত এলাকার রামগতি, ফুলবাড়ী, চরখাই, রামনগর, জলপাইতলী, রাজাই, আমবাড়ী, গৌরীপুর, মন্মথপুসহ আরও কয়েক স্থানে অ্যামবুশ, রেইড, কমান্ডো হামলা চালান। কোনো এক যুদ্ধে আবুল কালাম আজাদ শহীদ হন। এসময় দেখা যায়, ৭০০ সদস্যের তৃতীয় ইস্ট বেঙ্গল রেজিমেন্টের ৪১৬ জন মুক্তিযোদ্ধা ক্যাম্পে আছেন। বাদবাকি শহীদ, আহত বা নিখোঁজ।
হায়াৎনগর রাজারহাট
হায়াৎনগর রাজারহাট ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মণ্ড হারবার মহকুমার মগরাহাট ১ নম্বর  উন্নয়ন ব্লকের অধীনস্থ এক বর্ধিষ্ণু গ্রাম। গ্রামটির অবস্থান কোড হল ৩৩৪১০৬ জেলা সদর আলিপুর হতে জাতীয় মহাসড়ক-১২ বরাবর ২৬ কিলোমিটার দূরত্বে অবস্থিত।
ভৌগোলিক উপাত্ত
গ্রামটির অবস্থানের অক্ষাংশ ও দ্রাঘিমাংশ হলো ২২.৩৩০৫৬০৩ উত্তর ৮৮. ২৭০৪৪৯৭ পূর্ব। সমুদ্র সমতল হতে এর গড় উচ্চতা হল ১৬ মিটার (৫২ ফুট)
জনসংখ্যার উপাত্ত
ভারতের ২০১১ সালের আদমসুমারি অনুসারে হায়াৎনগর রাজারহাট গ্রামের জনসংখ্যা হল ৩৩৩১ জন। এর মধ্যে পুরুষ ১৬৬৪ জন এবং নারী ১৬৬৭ জন। বয়স্কদের লিঙ্গানুপাত ১০০২, পশ্চিমবঙ্গের তুলনায় ৯৫০ বেশি। একইভাবে শিশুদের ক্ষেত্রে এটি ১০৮৪ এবং রাজ্যস্তরের ৯৫৬।
সাক্ষরতার হার ৭৩.৫৯%। সারা ভারতের সাক্ষরতার হার (৫৯.৫% ) চেয়ে বেশি হলেও রাজ্য স্তরের সাক্ষরতার হারের (৭৬.২৬%) চেয়ে কম। পুরুষদের মধ্যে সাক্ষরতার হার ৭৮. ৪৩% এবং নারীদের মধ্যে এই হার ৬৮.৭২% ।
পাহাড়ি সাপ
পাহাড়ি সাপ (বৈজ্ঞানিক নাম সিমমোডিনেস্টেস পুলভারলিউন্টাস, Psammodynastes pulverulentus), এশিয়া অঞ্চলের সাপের একটি প্রজাতি। এটি একটি ছোট সাপ (দৈর্ঘ্য ৬৫ সেন্টিমিটার বা ২৬ ইঞ্চি পর্যন্ত হয়, পুরুষদের একটু  কম) তবে হুমকি মনে হলে এটি প্রতিরক্ষামূলক কুন্ডলি তৈরি করবে এবং অন্যান্য সাপের মতো হামলা করে ।
হায়াৎনগর রাজারহাট
শিক্ষা ও সংস্কৃতি
গ্রামে পশ্চিমবঙ্গ সরকার পোষিত একটি প্রাথমিক, একটি উচ্চ প্রাথমিক বিদ্যালয় (আরশেদ আলি শিক্ষায়তন), একটি হাই মাদ্রাসা (রাজারহাট হাই মাদ্রাসা) ও একটি গ্রন্থাগার( হায়াৎনগর সুভাষ সমিতি লাইব্রেরি) আছে। তবে উচ্চশিক্ষার জন্য নিকটবর্তী শিরাকোলে (শিরাকোল যুধিষ্ঠির ননীলাল হাই স্কুল) ও  শিরাকোল মহাবিদ্যালয় আছে। গ্রাম সংলগ্ন এলাকায় বেসরকারি ক্ষেত্রের শিক্ষাপ্রতিষ্ঠান নলেজসিটি আত্মপ্রকাশ করছে।
পাহাড়ি সাপ
আবাসভূমি
সাধারণ মক ভাইপার বা পাহাড়ি সাপ বাংলাদেশ, মিয়ানমার, কম্বোডিয়া, চীন (ফুজিয়ান, ইউনান, গুয়াংজি, গুয়াংডং, হাইনান), হংকং, ভারত (আসাম, সিকিম, দার্জিলিং; জলপাইগুড়ি; মেঘালয়, অরুণাচল প্রদেশ), ভুটান, ইন্দোনেশিয়া ( বালি, বাংকা, বোর্নিও, বুটুং, অ্যাংগানো, ফ্ল্লোস, জাভা, কালিমন্টন, কমোডো, লম্বোক, মেন্টাওয়াই আর্কিপ্লেগো, নাটুনা আর্কিপ্লেগো, পাদর, রিয়াউ আর্কিপ্লেগো, রিঙ্কা, সানজিহে আর্কিপ্লেগো, সুলাওসি, সুলা আর্কিপ্লেগো, সুমাটা, লম্বো, সুমাবা),থাইল্যান্ড এবং ভিয়েতনামে এদের দেখা যায়।
এটির সমপ্রজাতি স্যামমোডিনেস্টেস পুলভারুলেন্টাস পেপেনফুসি (Psammodynastes pulverulentus papenfussi) তাইওয়ানের স্থানীয় সাপ।
হায়াৎনগর রাজারহাট
স্বাস্থ্য
সরকারি প্রাথমিক উপ স্বাস্থ্য কেন্দ্র পার্শ্ববর্তী গ্রাম শিরাকোলে অবস্থিত। কিন্তু বেসরকারি নার্সিং হোম আছে দুটি।
আলিজেহ শাহ
আলিজেহ শাহ (উর্দু: علیزہ شاہ; জন্ম ৯ জুন ২০০০) একজন পাকিস্তানি টেলিভিশন অভিনেত্রী। ২০১৮ সালের ইশকে তামাশা ছবিতে পালওয়াশা চরিত্রে অভিনয়ের জন্য সেরা মহিলা সেনসেশন টেলিভিশনের জন্য ২০১৯ এ হাম অ্যাওয়ার্ড লাভ করেন। আলিজেহ শাহ ২০১৯ এ এহদে ওয়াফা নাটকে দুয়ার চরিত্রে অভিনয় করেন। তিনি হুর পরী (২০১৯), জো তু চাহে (২০১৯) এবং মেরা দিল মেরা দুশমন (২০২০) নাটকে প্রধান ভূমিকায় অভিনয় করেছেন।
জীবন ও কর্মজীবন
শাহ ৬ বছর বয়সে টেলিভিশনে প্রথম উপস্থিত হন, তিনি ওয়াসিম আকরামের পাশাপাশি একটি বাণিজ্যিক পেশায় কাজ করেছিলেন এবং ২০১৭ সাল থেকে তার পেশাদার অভিনয় জীবন শুরু করেছিলেন। তেরে নাল লাভ হো গায়া (পাকিস্তানি নাটক) -এ প্রথমে তিনি ছোট ভূমিকায় অভিনয় করেছিলেন, পরবর্তীতে হাম টেলিভিশনের ছোটি সি জিন্দেগিতে আলাইনার চরিত্রে অভিনয় করেন। শাহ ডালডাল টিভি ধারাবাহিকে তামানার চরিত্রে এবং মুমিনা দুরাইদ প্রযোজিত ইশকে তামাশায় পালওয়াশার চরিত্রে অভিনয় করেছেন। তিনি ইশকে তামাশার জন্য ৭ম হাম অ্যাওয়ার্ডে সেরা মহিলা সেনসেশন টেলিভিশন অভিনেত্রীর পুরস্কারের জন্য মনোনীত হন। তিনি নাটক সিরিয়াল এহদে ওয়াফা তে দুয়া চরিত্রে অভিনয় করেছিলেন। তাকে সবশেষ এআরওয়াই ডিজিটালের মেরা দিল মেরা দুশমনে মাইরা চরিত্রে অভিনয় করতে দেখা গিয়েছিল।
চণ্ডীমঙ্গল
চণ্ডীমঙ্গল  মধ্যযুগের বাংলা সাহিত্যের মঙ্গলকাব্য ধারার অন্যতম প্রধান কাব্য। এই ধারার অন্য দুই উল্লেখনীয় কাব্য মনসামঙ্গল ও ধর্মমঙ্গল। জনশ্রুতি অনুসারে চণ্ডীমঙ্গল কাব্যের আদি-কবি মানিক দত্ত। এই কাব্যের জনপ্রিয় কবি মুক্তারাম সেন, হরিরাম,  মুকুন্দরাম চক্রবর্তী, দ্বিজ মাধব বিশেষ উল্লেখনীয়।
চণ্ডীমঙ্গল দেবী চণ্ডীর মহিমা গীত। কিন্ত প্রাচীন চণ্ডীমঙ্গলের কবিদের বর্ণনায় অভয়া নামে উল্লিখিত এই দেবী আদিতে পুরাণে বর্ণিত দেবী মহিষাসুরমর্দিনী চণ্ডী ছিলেন না। অবশ্য চণ্ডীমঙ্গল রচনার কয়েক শতাব্দী পূর্বেই তিনি পৌরাণিক চণ্ডীর সঙ্গে মিলে গিয়েছেন। অভয়া মুখ্যত বনদেবী যা ঋগ্বেদের দশম মন্ডলের অরণ্যানী স্তবের সাথে সম্পৃক্ত। চন্ডীমঙ্গলের কালকেতু-আখ্যানে তিনি দ্বিভুজা, তার প্রতীক মঙ্গলঘট, পূজার উপচার মাঙ্গল্য ধানদূর্বা।তিনি পশুমাতারূপে পূজিতা।
আখ্যানবস্তু
চণ্ডীমঙ্গলের আখ্যানভাগ মূলত পারস্পরিক যোগসূত্রহীন দুটি পৃথক কাহিনীর সমন্বয়। প্রথম কাহিনী, আখেটিকখণ্ড প্রাচীনতর। দ্বিতীয় কাহিনী, বণিকখণ্ড তুলনামূলকভাবে নবীন। এই দুটি কাহিনীই আনুমানিক ১১০০ সালে, লোককথা বা দেবীমাহাত্ম্যকথা যে কোন রূপেই হোক, অজানা ছিল না বলে জানা গেছে। বৃহদ্‌ধর্মপু্রাণের একটি শ্লোকেও এই দুটি কাহিনীরই ইঙ্গিত রয়েছে।
আখেটিক খণ্ড
আখেটিকখণ্ড বা আক্ষটিখণ্ড ব্যাধ কালকেতু ও তার পত্নী ফুল্লরার প্রতি দেবীর অনুগ্রহের কাহিনী। দেবীর অনুরোধে তার স্বামী শিব তার ভক্ত নীলাম্বরকে অভিশাপ দিয়ে মর্ত্যলোকে পাঠান। নীলাম্বর কালকেতু হয়ে জন্মগ্রহণ করেন। কালকেতুর যৌবনপ্রাপ্তির পর তার পিতা ধর্মকেতু ফুল্লরার সঙ্গে তার বিবাহ দেন। কালকেতুর পরিবার অতি দরিদ্র কিন্ত সুখী সংসার। এদিকে কালকেতুর শিকারে প্রায় নির্মূলিত কলিঙ্গের বনের পশুদের আবেদনে কাতর হয়ে দেবী স্বর্ণগোধিকা রূপে কালকেতুর শিকারে যাবার পথে প্রকট হলেন। কালকেতুর শিকারে যাবার সময় অমঙ্গলজনক গোধিকা দেখার পর কোন শিকার না পেয়ে ক্রুদ্ধ হয়ে গোধিকাটিকে ধনুকের ছিলায় বেঁধে ঘরে নিয়ে আসেন। কালকেতু গোধিকাকে ঘরে বেঁধে পত্নীর উদ্দেশ‍্যে হাটে রওনা হন। হাটে ফুল্লরার সঙ্গে দেখা হলে তাকে গোধিকার ছাল ছাড়িয়ে শিক পোড়া করতে নির্দেশ দেন। আছয়ে তোমার সই বিমলার মাতা লইয়া সাজারু ভেট যাহ তুমি তথা। খুদ কিছু ধার লহ সখীর ভবনে কাঁচড়া খুদের জাউ রান্ধিও যতনে। রান্ধিও নালিতা শাক হাঁড়ি দুই তিন লবণের তরে চারি কড়া কর ঋণ। সখীর উপরে দেহ তন্ডুলের ভার তোমার বদলে আমি করিব পসার। গোধিকা রাখ্যাছি বান্ধি দিয়া জাল-দড়া ছাল উতারিয়া প্রিয়ে কর শিক-পোড়া। ফুল্লরা ঘরে ফিরলে, দেবী এক সুন্দরী যুবতীর রূপে ফুল্লরাকে দেখা দিলেন। ফুল্লরার প্রশ্নের উত্তরে দেবী জানালেন ফুল্লরার স্বামীই তাকে এখানে এনেছেন এবং তিনি এই গৃহেই কিছুদিন বসবাস করতে চান। ইলাবৃত দেশে ঘর জাতিতে ব্রাহ্মণী শিশুকাল হৈতে আমি ভ্রমি একাকিনী। বন্দ্যবংশে জন্ম স্বামী বাপেরা ঘোষাল সতা সাথে গৃহে বাস বিষম জঞ্জাল। তুমি গো ফুল্লরা যদি দেহ অনুমতি এই স্থানে কথ দিন করিব বসতি। হেন বাক্য হৈল যদি অভয়ার তুন্ডে পর্বত ভাঙিয়া পড়ে ফুল্লরার মুন্ডে হৃদে বিষ মুখে মধু জিজ্ঞাসে ফুল্লরা ক্ষুধা তৃষ্ণা দূরে গেল রন্ধনের ত্বরা। দেবীকে তাড়াতে ফুল্লরা নিজের বারমাসের দুঃখকাহিনী বিবৃত করলেন, তবু দেবী অটল। শেষ পর্যন্ত ফুল্লরা ছুটলেন হাটে, স্বামীর সন্ধানে। উভয়ে গৃহে ফেরার পর দেবীর অনুগ্রহে কালকেতু ধনী হয়ে পশু শিকার ত্যাগ করলেন। বনের পশুরাও নিশ্চিন্ত হল। দেবীর আশীর্বাদে ধনলাভ করে কালকেতু বন কেটে গুজরাত নগর পত্তন করলেন। গুজরাত নগরে নবাগতদের মধ্যে ছিল এক প্রতারক, ভাঁড়ু দত্ত। প্রথমে কালকেতু তাকে বিশ্বাস করলেও, প্রজাদের প্রতি অত্যাচার করায় তাকে তাড়িয়ে দেন। ভাঁড়ু দত্ত কলিঙ্গের রাজার কাছে গিয়ে তাকে কালকেতুর বিরুদ্ধে প্ররোচিত করে। কলিঙ্গের সেনাপতি গুজরাত আক্রমণ করে কালকেতুকে বন্দী করেন। কিন্তু দেবীর কৃপায় কালকেতু শীঘ্রই মুক্ত হন। কাল পূর্ণ হলে কালকেতু ও ফুল্লরা স্বর্গে ফিরে যান।
বণিকখণ্ড
বণিকখণ্ডের সূচনায় শিবভক্ত বণিক ধনপতি দেবী পূজায় অস্বীকার করেন। ইন্দ্রের সভার নর্তকী রত্নমালা শাপগ্রস্ত হয়ে ধনপতির প্রথম পত্নী লহনার খুড়তুত বোন খুল্লনারূপে জন্ম নেন। ধনপতি খুল্লনার সঙ্গে তার দ্বিতীয় বিবাহের অচিরেই বিদেশযাত্রায় রওনা হলে, প্রথম পত্নী লহনা তার দাসী দুর্বলার কুপরামর্শে খুল্লনাকে প্রতিদিন ছাগল চড়াতে যেতে বাধ্য করেন। খুল্লনার অষ্টমঙ্গলার পূজায় দেবী সন্তুষ্ট হয়ে তাকে সমস্ত বিপত্তি থেকে রক্ষা করেন। ধনপতি পুনরায় সিংহলের উদ্দেশে বাণিজ্যযাত্রায় রওনা হন। দেবী ধনপতিকে লাঞ্ছনার মনসায় সিংহলের অনতিদূরে কালিদহে তাকে হস্তীনিধনরত কমলেকামিনী রূপদর্শন করান। কিন্তু দেবীর মায়ায় অন্য কোন নাবিক এই দৃশ্য দেখতে পায় না। সিংহলের রাজার কাছে ধনপতি কমলেকামিনীর বর্ণনা করলে, রাজা বিশ্বাস করেন না। ধনপতি রাজাকে কমলেকামিনী দর্শন করাতে ব্যর্থ হয়ে কারারুদ্ধ হন। পিতার সন্ধানে পুত্র শ্রীপতি(শ্রীমন্ত) সিংহলের উদ্দেশে যাত্রা করেন। দেবীর মায়ায় তিনিও কমলেকামিনী রূপদর্শন করেন এবং সিংহলের রাজার কাছে বর্ণনা করে একই রকম বিপদে পড়েন। রাজা তাকে প্রাণদন্ড দেন। কিন্তু মশানে দেবীর সৈন্যের কাছে পরাস্ত হয়ে রাজা শ্রীপতিকে মুক্তি দিয়ে কন্যা সুশীলার সঙ্গে তার বিবাহ দেন। পুত্র শ্রীপতির প্রয়াসে সিংহলের কারাগার থেকে উদ্ধার পেয়ে ধনপতিও দেবীর মহিমা স্বীকার করতে বাধ্য হন।
মুকুন্দের চণ্ডীমঙ্গলের সমালোচনা
কবির আত্মজীবনী থেকে জানতে পারি মোটামুটি ভাবে ১৫৯৪-১৬০৩ খ্রিঃ-এর মধ্যে তার কাব্য রচিত হয়। মুকুন্দের চণ্ডীমঙ্গলের অধিকাংশ ভনিতায় অভয়ামঙ্গল নামে কাব্যটির উল্লেখ পাওয়া যায়। গ্রন্থের ছত্রসংখ্যা প্রায় বিশ হাজার। মুকুন্দের গ্রন্থের এই গ্রন্থের তিনটি খণ্ডঃ দেবখণ্ড, আখেটিকখণ্ড ও বণিকখণ্ড। গ্রন্থটিতে মুকুন্দের "কবিত্বের বিবরণ" অর্থাত আত্মকথা অংশটির দুটি পৃথক রূপ বিভিন্ন পুঁথিতে পাওয়া যায়।
যদি এমন কোন গ্রন্থের নাম করতে হয় যাতে আধুনিক কালের, উপন্যাসের,রস কিছু পরিমাণে মেলে যেমন- নিপুণ পর্যবেক্ষণ, সহৃদয়তা, জীবনে আস্থা, ব্যাপক অভিজ্ঞতা সবই  এতে যথোচিত পরিমাণে বর্তমান। মুকুন্দরাম শুদ্ধাচারী বামুন-পণ্ডিতঘরের ছেলে, আজন্ম দেববিগ্রহ সেবক। কিন্তু তার সহানুভূতি থেকে কেউই বঞ্চিত হয়নি - না বনের তুচ্ছতম পশু না জনপদের দুর্গততম মানুষ।সংস্কৃত অলঙ্কার প্রয়োগের পাশাপাশি লোক-ব্যবহার, ছেলেভোলানো, ছেলেখেলা, মেয়েলি ক্রিয়াকাণ্ড, ঘরকন্নার ব্যবস্থা, রান্নাবাড়া ইত্যাদি অনপেক্ষিত সামাজিক ও সাংসারিক ব্যাপারেও বিস্ময়কর জ্ঞান ও অভিজ্ঞতার পরিচয় দিয়েছেন।
নব্য মিশরীয় সাম্রাজ্য
নব্য মিশরীয় সাম্রাজ্য, যাকে মিশরের ইতিহাসে 'নূতন রাজত্ব' (নিউ কিংডম) রূপেও বর্ণনা করা হয়ে থাকে, খ্রিস্টপূর্ব ষোড়শ শতক থেকে খ্রিস্টপূর্ব একাদশ শতাব্দীর মধ্যবর্তী প্রাচীন মিশরের রাজবংশের কাহিনী, যা মিশরের অষ্টাদশ, ঊনবিংশ এবং বিংশ তম রাজবংশকে সূচীত করে। রেডিওকার্বন ডেটিং থকে মনে করা হয় যে এই সাম্রাজ্যের সূচনাকাল খ্রিস্টপূর্ব ১৫৭০ এবং ১৫৪৪ এর মধ্যবর্তী কোন এক সময়ে। নতুন রাজত্বের পরবর্তীতে দ্বিতীয় মধ্যবর্তী রাজত্ব এবং তারও পরে তৃতীয় মধ্যবর্তী রাজত্ব মিশর শাসন করেছিল। নূতন রাজত্বের সময়কাল ছিল প্রাচীন মিশরের সবচেয়ে সমৃদ্ধ সময় এবং প্রাচীন মিশরের গৌরব, সমৃদ্ধি এবং শক্তির শীর্ষকে চিহ্নিত করে।
১৮৪৫ সালে জার্মান মিশরতত্ত্ববিদ ব্যারন ভন বুনসেন প্রাচীন মিশরের ইতিহাসের তিনটি "স্বর্ণযুগের" ধারণা দেন এবং এই সময়কালকে তিনটি স্বর্ণযুগের অন্যতম বলে অভিহিত করেন। এই স্বর্ণযুগের ধারণাটি অবশ্য ঊনিবংশ এবং বিংশ শতকের বিভিন্ন ইতিহাসবিদ ও প্রত্নতাত্বিকের হাত ধরে পরিবর্তিত হয়েছে। নূতন সাম্রাজ্যের দ্বিতীয়ার্ধে অর্থাত ঊনবিংশ এবং বিংশতম রাজবংশ (খ্রিস্টপূর্ব ১২৯২-১০৬৯) এর আমলটি 'রামেসাইড কাল' হিসাবেও পরিচিত। উনিশতম রাজবংশের প্রতিষ্ঠাতা প্রথম রামেসিসের সম্মানার্থে এগারো জন ফারাও রামেসিস নামটি গ্রহণ করেন এবং তাদের নামেই এই সময়টিকে রামেসাইড কাল বলে চিহ্নিত করা হয়।
সম্ভবত দ্বিতীয় মধ্যবর্তী সময়কালে বিদেশী শাসক হিকসোসদের শাসনকালের  ফলস্বরূপ, নূতন সাম্রাজ্যের মিশর লেভান্ট এবং মিশরের মধ্যে যথাযথভাবে বাফার তৈরির প্রচেষ্টা দেখেছে এবং এই সময়েই মিশর তার সর্বোচ্চ সীমানা অর্জন করেছিল। একইভাবে, শক্তিশালী কুশীয় সাম্রাজ্যের দ্বারা দ্বিতীয় মধ্যবর্তী সময়কালে খ্রিস্টপূর্ব সপ্তদশ শতাব্দীর সফল আক্রমণগুলির প্রতিক্রিয়া হিসাবে, নূতন সাম্রাজ্যের শাসকরা নূবিয়ায় আরও দক্ষিণে মিশরের সীমানা প্রসারিত করতে এবং নিকট প্রাচ্যে বিস্তৃত অঞ্চল দখল করতে বাধ্য বোধ করেছিলেন। উত্তরে, মিশরীয় সেনাবাহিনী হিট্টাইট সেনাবাহিনীর সাথে আধুনিক-সিরিয়া নিয়ন্ত্রণের জন্য লড়াই করেছিল।